Kup maršala Tita
Kup maršala Tita (Куп маршала Тита) bilo je fudbalsko / nogometno kup natjecanje u bivšoj Jugoslaviji. Igrao se od 1947. do 1991. godine, kada je posljednji put dodijeljen prijelazni srebrni pokal, koji se danas nalazi u vitrinama posljednjeg pobjednika, splitskog Hajduka. To je bio posljednji kup Jugoslavije koji je nosio ime maršala Tita.

Najuspješniji klubovi u Kupu su bili članovi tzv "velike četvorke" (Crvena zvezda, Hajduk, Dinamo i Partizan).

Sustav natjecanja 
U Kupu maršala Tita do 1/16 finala igrala se samo jedna utakmica, a  nakon toga do finala igrale po dvije utakmice.

Finala su se većinom, premda ne u pravilu, igrala na Stadionu JNA u Beogradu, koji je, prema zamislima NSJ, trebao postati "jugoslavenski Wembley". Do 1969. godine pravila su predviđala jednu finalnu utakmicu u Beogradu. Izuzetak su bile 1950. i 1951. godina, kada su igrane dvije utakmice, te 1967. godina, kada je finale odigrano u Splitu. Od 1969. do 1988. godine igrale su se dvije finalne utakmice u slučaju da je jedan od finalista bio iz Beograda, a uzvrat se igrao u Beogradu, da bi se pravilo jedne finalne utakmice ponovo primjenjivalo od 1988. godine. 

Do 1955. finale se igralo krajem kalendarske godine, obično oko 29. studenog — Dana Republike, a zatim u svibnju (oko 25. svibnja — Dana mladosti). Po završetku finalne utakmice, na svečanoj ceremoniji pokal je kapetanu pobjedničke momčadi uručivao posebni izaslanik Josipa Broza Tita, obično netko iz vojnog vrha.

Završnice Kupa maršala Tita 

Napomene:
 Naša krila (Zemun) više ne postoje (klub zrakoplovstva JNA)
 BSK i OFK Beograd su danas isti klub - OFK Beograd (poznatiji kao samo OFK)
 Pobjeda Borca iz Banje Luke u finalu 1988. je jedini slučaj kada je drugoligaš postao osvajačem Kupa
 Kup 1990./1991. bio je posljednji koji se zvao Kup maršala Tita i zadnji sa sudionicima iz svih republika i pokrajina. Za Kup 1991./1992. izvučeni su u ždrijebu hrvatski i slovenski klubovi koji nisu sudjelovali. Klubovi iz Makedonije sudjelovali su do ispadanja u šesnaestini kupa. Klubovi iz BiH sudjelovali su do polufinala, kad je zbog rata Željezničar napustio natjecanje.

Uspješnost klubova

Povezano 
 Prva savezna liga
 Kupovi Kraljevine Jugoslavije u nogometu

Vanjske veze 
 Kompletna statistika Kupa maršala Tita 
 exyufudbal.in.rs, Kupovi Juoslavije u nogometu 

Fudbalska ili nogometna natjecanja u Jugoslaviji
Josip Broz Tito